ᱜᱽᱞᱚᱨᱤᱭᱟ ᱢᱚᱦᱟᱱᱛᱤ

ᱜᱽᱞᱚᱨᱤᱭᱟ ᱢᱚᱦᱟᱱᱛᱤ (᱒᱗ ᱡᱩᱱ ᱑᱙᱓᱒ - ᱑᱑ ᱰᱤᱥᱮᱢᱵᱚᱨ ᱒᱐᱑᱔ ), ᱳᱰᱤᱥᱤ ᱯᱷᱤᱞᱢ ᱠᱟᱹᱢᱤᱭᱟ ᱨᱮ ᱢᱤᱫ ᱛᱷᱤᱭᱮᱴᱚᱨ, ᱫᱷᱟᱨᱣᱟᱦᱤᱠ ᱟᱨ ᱥᱤᱱᱮᱢᱟ ᱥᱤᱱ ᱨᱤᱱᱤᱡ ᱯᱟᱯᱟᱴᱤᱭᱟᱹ ᱛᱟᱦᱮᱸᱜ ᱠᱟᱱᱟᱭ ᱾ 
ᱩᱱᱤ ᱫᱚ ᱳᱰᱤᱭᱟ ᱥᱤᱱᱮᱢᱟ ᱨᱮ ᱵᱮᱵᱷᱟᱨ ᱮᱢ ᱞᱟᱹᱜᱤᱫ ᱛᱮ ᱯᱚᱱᱚᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱥᱚᱢᱢᱟᱱ - ᱑᱙᱙᱔ ᱨᱮ ᱡᱚᱭᱫᱮᱵᱽ ᱥᱤᱨᱯᱷᱟᱹ ᱧᱟᱢ ᱟᱨ ᱑᱙᱙᱒ ᱨᱮ ᱳᱰᱤᱥᱤ ᱵᱟᱡᱟᱣ ᱱᱟᱴᱚᱠ ᱮᱠᱮᱰᱢᱤ ᱥᱤᱨᱯᱷᱟᱹ ᱥᱮᱫ ᱠᱷᱚᱱ ᱥᱮ ᱥᱤᱨᱯᱷᱟᱹ ᱠᱷᱚᱱ ᱥᱚᱢᱢᱟᱱ ᱦᱩᱭ ᱟᱠᱟᱱᱟ ᱾ ᱟᱹᱨᱤᱪᱟᱹᱞᱤ ᱥᱚᱝᱜᱚᱴᱷᱚᱱ ᱥᱨᱤᱡᱚᱱ ᱨᱮ ᱒᱐᱑᱑ ᱨᱮᱱᱟᱜ ᱥᱮᱨᱢᱟ ᱨᱮ ᱞᱟᱹᱜᱤᱫ ᱛᱮ ᱩᱱᱤ ᱨᱮᱱ ᱜᱩᱨᱩ ᱠᱮᱞᱩᱪᱚᱨᱚᱬ ᱢᱚᱦᱟᱯᱟᱛᱨᱚ ᱥᱤᱨᱯᱷᱟᱹ ᱛᱮ ᱥᱚᱢᱢᱟᱱ ᱟᱠᱟᱱᱟᱭ ᱟᱨ ᱞᱟᱭᱤᱯᱷ ᱴᱟᱭᱤᱢ ᱟᱪᱤᱵᱷ ᱴᱮᱱᱴ ᱟᱣᱟᱨᱰ ᱒᱐᱑᱒ ᱨᱮ ᱟᱹᱨᱤᱪᱟᱹᱞᱤ ᱥᱚᱝᱜᱚᱴᱷᱚᱱ ᱜᱷᱩᱝᱜᱩᱨ ᱠᱷᱚᱱ ᱾

 ᱮᱦᱚᱵ ᱡᱤᱭᱚᱱ 
ᱟᱹᱰᱤ ᱠᱚᱢ ᱩᱢᱮᱨ ᱨᱮ, ᱢᱚᱦᱟᱱᱛᱤ ᱫᱚ ᱟᱡ ᱨᱮᱱ ᱦᱚᱯᱚᱱ ᱟᱭᱳ ᱟᱨ ᱯᱟᱯᱟᱴᱤᱭᱟᱹ ᱚᱱᱤᱢᱟ ᱯᱮᱰᱤᱱᱤ ᱥᱮᱫ ᱠᱷᱚᱱ ᱮᱱᱮᱡ ᱟᱨ ᱵᱟᱡᱟᱣ ᱥᱟᱶᱛᱮ ᱩᱯᱨᱩᱢ ᱦᱩᱭ ᱟᱠᱟᱱ ᱛᱟᱭᱟ ᱾ ᱩᱱᱤ ᱫᱚ ᱠᱮᱞᱩᱪᱚᱨᱚᱬ ᱢᱚᱦᱟᱯᱟᱛᱨᱚ ᱛᱚᱦᱚᱛ ᱳᱰᱤᱥᱤ ᱮᱱᱮᱡ ᱮ ᱪᱮᱫ ᱠᱮᱫ ᱟᱭ᱾ ᱡᱟᱹᱛᱤᱭᱟᱹᱨᱤ ᱢᱭᱩᱡᱤᱠ ᱮᱥᱚᱥᱤᱭᱮᱥᱚᱱ, ᱠᱚᱴᱚᱠ ᱨᱮ ᱩᱱᱤ ᱫᱚ ᱵᱟᱡᱟᱣ ᱯᱨᱚᱥᱤᱠᱷᱚᱱ ᱧᱟᱢ ᱞᱮᱫ ᱟᱭ ᱾ ᱩᱱᱤ ᱫᱚ ᱵᱟᱰᱟᱭᱟᱱ ᱥᱤᱸᱜᱟᱲᱤᱭᱟᱹ ᱠᱚ ᱥᱟᱶ ᱵᱟᱞᱠᱨᱤᱥᱱᱟ ᱥᱟᱥ ᱟᱨ ᱵᱷᱩᱵᱟᱱᱮᱥᱣᱟᱨ ᱢᱤᱥᱨᱚ ᱦᱟᱜ ᱨᱩᱯ ᱨᱮ ᱱᱤᱨᱫᱮᱥ ᱦᱩᱭ ᱟᱠᱟᱱ ᱛᱟᱦᱮᱱᱟ ᱾ ᱦᱩᱰᱤᱝ ᱩᱢᱮᱨ ᱨᱮ ᱩᱱᱤᱭᱟᱜ ᱤᱪᱷᱟ ᱟᱨ ᱯᱨᱚᱛᱤᱵᱷᱟ ᱫᱚ ᱩᱱᱤᱭᱟᱜ ᱡᱮᱞᱮᱝ ᱠᱟᱹᱢᱤ ᱦᱚᱨᱟ ᱞᱟᱦᱟ ᱥᱮᱫ ᱵᱟᱲᱦᱟᱣ ᱮᱱ ᱛᱟᱭᱟ ᱾
ᱢᱚᱦᱟᱱᱛᱤ ᱫᱚ ᱢᱤᱫ ᱠᱷᱤᱞᱚᱱᱰᱤᱭᱟᱭ ᱛᱟᱦᱮᱸᱜ ᱠᱟᱱᱟᱭ ᱟᱨ ᱩᱱᱤ ᱫᱚ ᱑᱙᱕᱗ ᱠᱷᱚᱱ ᱥᱮ ᱑᱙᱖᱐ ᱦᱟᱹᱵᱤᱡ ᱯᱚᱱᱚᱛ ᱨᱮᱱᱟᱜ ᱛᱤᱨᱞᱟᱹ ᱱᱵᱚᱞᱤᱵᱚᱞ ᱴᱤᱢ ᱨᱮᱱ ᱯᱨᱚᱛᱤᱱᱤᱫᱷᱤᱛᱣᱚ ᱠᱮᱫ ᱟᱭ ᱾

ᱢᱚᱦᱟᱱᱛᱤ ᱫᱚ ᱚᱞ ᱤᱱᱰᱤᱭᱟ ᱨᱮᱰᱤᱭᱳ ᱨᱮ ᱢᱤᱫ ᱥᱤᱸᱜᱟᱲᱤᱭᱟᱹ ᱨᱮᱱ ᱨᱩᱯ ᱞᱮᱠᱟᱛᱮ ᱟᱡᱟᱜ ᱠᱟᱹᱢᱤ ᱦᱚᱨᱟ ᱮᱦᱚᱵ ᱞᱮᱫ ᱟᱭ ᱟᱨ ᱒᱐ ᱥᱮᱨᱢᱟ ᱦᱟᱹᱵᱤᱡ ᱛᱮ ᱥᱚᱝᱜᱚᱴᱷᱚᱱ ᱨᱮᱱᱟᱜ ᱦᱤᱥᱥᱟ ᱵᱟᱱᱟᱣ ᱜᱮᱭ ᱛᱟᱦᱮᱸ ᱮᱱᱟᱭ ᱾ ᱑᱙᱔᱔ ᱨᱮ, ᱩᱱᱤ ᱫᱚ ᱱᱟᱴᱚᱠ ᱵᱷᱟᱴᱟ ᱨᱮᱱᱟᱜ ᱢᱚᱫᱷᱭᱚᱢ ᱠᱷᱚᱱ ᱨᱚᱝᱢᱚᱸᱪ ᱨᱮ ᱟᱹᱜᱩ ᱦᱩᱭ ᱟᱠᱟᱱᱟ, ᱡᱟᱦᱟᱸᱭ ᱩᱱᱤ ᱫᱚ ᱟᱥᱚᱞ ᱯᱟᱯᱟᱴᱤᱭᱟᱹ ᱨᱤᱱᱤᱡ ᱵᱷᱩᱢᱤᱠᱟ ᱯᱟᱴ ᱠᱮᱫ ᱟᱭ ᱾ ᱑᱙᱔᱙ ᱨᱮ ᱩᱱᱤ ᱫᱚ ᱳᱰᱤᱭᱟ ᱯᱷᱤᱞᱢ ᱥᱨᱤ ᱡᱚᱜᱚᱱᱟᱛᱷ ᱨᱮ ᱢᱤᱫ ᱵᱷᱩᱢᱤᱠᱟ ᱨᱮᱱᱟᱜ ᱯᱮᱥᱠᱚᱥ ᱦᱩᱭ ᱟᱠᱟᱱ ᱛᱟᱦᱮᱱ ᱾ ᱜᱚᱯᱟᱞ ᱜᱷᱚᱥ ᱥᱟᱶ ᱞᱚᱞᱤᱛᱟ ᱦᱟᱜ ᱨᱩᱯ ᱨᱮ ᱩᱱᱤᱭᱟᱜ ᱵᱷᱩᱢᱤᱠᱟ ᱫᱚ ᱩᱱᱤᱭᱟᱜ ᱵᱟᱰᱟᱭᱟᱱ ᱮᱢ ᱠᱮᱫ ᱟᱭ ᱟᱨ ᱩᱱᱤ ᱫᱚ ᱢᱤᱫ ᱠᱷᱟᱥ ᱯᱟᱯᱟᱴᱤᱭᱟᱹ ᱢᱮᱱ ᱛᱮ ᱛᱷᱟᱯᱚᱱ ᱮᱱᱟᱭ ᱾
ᱠᱟᱹᱢᱤ ᱦᱚᱨᱟ
ᱨᱚᱝᱢᱚᱧᱪ ᱨᱮ ᱟᱡᱟᱜ ᱠᱟᱹᱢᱤ ᱦᱚᱨᱟ ᱚᱠᱛᱮ, ᱩᱱᱤ ᱫᱚ ᱳᱰᱤᱭᱟ, ᱦᱤᱸᱫᱤ, ᱵᱟᱝᱜᱟᱞᱤ,ᱩᱨᱫᱩ ᱟᱨ ᱤᱝᱞᱤᱥ ᱨᱮ ᱢᱤᱫ ᱥᱟᱭ ᱠᱷᱚᱱ ᱵᱟᱹᱲᱛᱤ ᱱᱟᱴᱚᱠ ᱨᱮ ᱚᱵᱷᱤᱱᱚᱭ ᱟᱠᱟᱫᱟᱭ ᱟᱨ ᱚᱱᱟ ᱱᱟᱴᱚᱠ ᱨᱮᱱᱟᱜ ᱟᱭᱢᱟ ᱜᱟᱱ ᱥᱤᱧᱛᱤᱭᱟ ᱥᱚᱦᱚᱨ ᱨᱮ ᱢᱚᱧᱪᱚᱱ ᱟᱠᱟᱫ ᱟᱭ ᱾ ᱢᱚᱦᱟᱱᱛᱤ ᱫᱚ ᱡᱤᱵᱥᱠᱩ ᱫᱮᱵᱤ ᱵᱟᱝ ᱢᱟ ᱰᱷᱩᱠᱨᱟ ᱜᱷᱟᱨ, ᱥᱟᱨᱟ ᱟᱠᱟᱥ ᱟᱨ ᱯᱚᱱᱟᱛᱟ ᱠᱟᱱᱤ ᱞᱮᱠᱟᱱ ᱳᱰᱤᱭᱟ ᱴᱮᱞᱤ ᱫᱷᱟᱨᱣᱟᱦᱤᱠ ᱨᱮ ᱦᱚᱸ ᱠᱟᱹᱢᱤ ᱟᱠᱟᱫᱟᱭ ᱾

ᱥᱟᱹᱠᱷᱭᱟᱹᱛ